laion/Wikipedia-Exotic huggingface dataset:
לראות אותה היום

"לראות אותה היום" הוא שיר של להקת הרוק הישראלית תיסלם מתוך אלבומם הראשון "רדיו חזק", אשר יצא ב-1981. השיר זכה בתואר "שיר השנה" במצעד הפזמונים העברי השנתי לשנת ה'תשמ"א ששודר בתוכנית מקום בצמרת, ותיסלם זכתה בתואר "להקת השנה". בגיל 16 הלחין יזהר אשדות שיר שנקרא "מאומה לא קרה" למילים שלו ושל אמו. בשנת 1977, התגייס אשדות לגלי צה"ל, שם עבד כעורך מוזיקלי. במקביל המשיך לעבוד על המוזיקה שלו, והקליט באותה שנה באולפן ההקלטות "קוליפון" בכיכר השעון ביפו, עם להקת בית של מוזיקאים מהסביבה את השיר "מאומה לא קרה". בתחילת 1980 החלו אשדות ויאיר ניצני להקליט אלבום באנגלית, לאחר ששירם "תנו לי רוקנ'רול" תורגם לאנגלית וזכה לביקורות חיוביות בפסטיבל המוזיקה "מידאם" בקאן שבצרפת. באוגוסט של אותה שנה הושלמה בארצות הברית הפקת האלבום של תיסלם באנגלית. בנובמבר 1980 יצא לרדיו השיר “רדיו חזק“, עם מילים בעברית שכתב דורי בן זאב, וזכה להצלחה. עקב כך החליטו חברי הלהקה להקליט אלבום בעברית על הפלייבקים של התקליט באנגלית. תיסלם סיימו להקליט את רוב שירי האלבום, אך היו חסרות מילים ללחן של אשדות ל"מאומה לא קרה", שאותו הקליט כמה שנים לפני שהלהקה התגבשה. בתוך כמה שעות הם כתבו את המילים לשיר, שלימים הפך ל"לראות אותה היום". ב־1990, השנה שבה התאחדה תיסלם בראשונה, יצאה לרדיו גרסה של השיר בהופעה חיה. אמנים שונים ביצעו גרסת כיסוי לשיר, בהם ליאור נרקיס, ארקדי דוכין, לירן דנינו, אורי פיינמן ועוד. לראות אותה היום, באוסף המוזיקה הישראלית אתם זוכרים את השירים ספיישל תיסלם, נבדק ב-2022-02-02 מילים לשיר לראות אותה היום - ליאור נרקיס, באתר שירונט לראות אותה היום - ארקאדי דוכין - כתוביות, נבדק ב-2022-02-02 מילים לשיר לראות אותה היום - לירן דנינו, באתר שירונט מילים לשיר לראות אותה היום - אורי פיינמן, באתר שירונט לראות אותה היום באתר פזמונט
א-מיניות אפורה

א-מיניות אפורה או מיניות אפורה היא הספקטרום בין א-מיניות למיניות. אנשים שמזדהים עם א-מיניות אפורה מכונים במונח "A-אפור" (באנגלית: gray-A), או "אס אפור" (באנגלית: gray ace), ומרכיבים את מה שמכונה "מטריית האס". בתוך ספקטרום זה מוצגים מונחים כגון דמיסקסואל, א-מיניות ומיניות. הופעתן של קהילות מקוונות, בהן רשת הנראות והחינוך הא-מינית (AVEN), נתנה לאסים האפורים מיקומים לדון בנטיותיהם. נכון לשנת 2019, א-מיניות באופן כללי מוגדרת כחדשה יחסית במחקר האקדמי ובשיח הציבורי. דגל הא-מיניות האפורה הכולל את הצבעים שחור, אפור, לבן וסגול משמש להצגת הקהילה הא-מינית האפורה כאשר הפס האפור מייצג את תחום המיניות האפורה בתוך הקהילה. א-מיניות אפורה נחשבת לאזור האפור בין א-מיניות למיניות, שבו אדם עשוי לחוות משיכה מינית רק מדי פעם. המונח "דמיסקסואליות" הוטבע בשנת 2006 על ידי רשת א-מינית נראות וחינוך (AVEN). הקידומת "דמי-" נובעת מהדימידיום ("dimidium") בלטינית, שמשמעותה "מחולקת לשניים". המושג "דמיסקסואל" בא מהמושג המתואר כ-"באמצע הדרך בין" מיני עד א-מיני. המונח "A-אפור" מכסה מגוון של זהויות תחת מטריית הא-מיניות, או על הספקטרום הא-מיני, כולל דמיסקסואליות. מונחים אחרים בספקטרום זה כוללים "א-מיניות" ו-"מיניות". הספקטרום הא-מיני האפור כולל בדרך כלל אנשים אשר לעיתים רחוקות מאוד חווים משיכה מינית, המורגשת, אם בכלל, רק בנסיבות ספציפיות. שרי לוקר, מחנכת למיניות במכללת המורים של אוניברסיטת קולומביה, טענה במהלך ראיון עם מיקרופון כי מי שמזדהים תחת המושא א-מיניים אפורים "מרגישים שהם נמצאים באזור האפור שבין א-מיניות לעניין מיני טיפוסי יותר". לאדם המזדהה כא-מיני אפור עשויה להיות כול נטייה רומנטית, כיוון שזהויות מיניות ורומנטיות אינן בהכרח קשורות אחת לשנייה. מדיה וקבצים בנושא א-מיניות אפורה בוויקישיתוף Julie Sondra Decker, The Invisible Orientation: An Introduction to Asexuality * Next Generation Indie Book Awards Winner in LGBT *, Simon and Schuster, 2015-10-13, ISBN 978-1-5107-0064-2. (באנגלית) Anthony F. Bogaert, Understanding Asexuality, Rowman & Littlefield, 2015-02-27, ISBN 978-1-4422-0100-2. (באנגלית) McGowan, Kat. "Young, Attractive, and Totally Not Into Having Sex". Wired (באנגלית אמריקאית). ISSN 1059-1028. נבדק ב-2022-02-02. INFOGRAPHIC: The Asexual Spectrum, HuffPost, ‏2013-06-19 (באנגלית) Radzhana Buyantueva, Maryna Shevtsova, LGBTQ+ Activism in Central and Eastern Europe: Resistance, Representation and Identity, Springer Nature, 2019-09-25, ISBN 978-3-030-20401-3. (באנגלית) Introduction to Asexual Identities & Resource Guide, web.archive.org, ‏2015-08-26 Thomas S. Weinberg, Staci Newmahr, Selves, Symbols, and Sexualities: An Interactionist Anthology, SAGE Publications, 2014-03-06, ISBN 978-1-4833-2389-3. (באנגלית) No Sex, No Love: Exploring asexuality, aromanticism at Pitt - The Pit…, archive.ph, ‏2015-02-17 6 Actual Facts About What It Really Means to Be Asexual, Mic (באנגלית)
ז'וזואה סה

ז'וזואה הומברטו גונסלבש לאל דה סה (בפורטוגזית: Josué Humberto Gonçalves Leal de Sá; נולד ב-17 ביוני 1992 בליסבון שבפורטוגל) הוא כדורגלן פורטוגזי המשחק בעמדת הבלם בקבוצת ריו אבה. סה שיחק בוויטוריה דה גימארייש, בצ'אווס, באנדרלכט, בקסימפאשה, בווסקה ובלודוגורץ ראזגרד. ב-3 בפברואר 2022 הושאל סה למכבי תל אביב מליגת העל הישראלית. ב-27 באוגוסט 2022 חזר לפורטוגל וחתם בריו אבה. ויטוריה דה גימארייש הגביע הפורטוגלי (1): 2012/2013 לודוגורץ ראזגרד אליפות בולגריה (1): 2020/2021 הסופר קאפ הבולגרי (1): 2021/2022 ז'וזואה סה, באתר Transfermarkt ז'וזואה סה, באתר Soccerway ז'וזואה סה, באתר BDFutbol ז'וזואה סה, באתר WorldFootball.net ז'וזואה סה, באתר FootballDatabase.eu רועי ויינברג, ‏ויטור סטייל: הכירו את בלם מכבי ת"א החדש, באתר ערוץ הספורט, 2 בפברואר 2022 תומר לוי, ‏רשמי: ז'וסואה סה חתם במכבי תל אביב, באתר ערוץ הספורט, 3 בפברואר 2022 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ז'וזואה סה".
I Wish It Could Be Christmas Everyday

I Wish It Could Be Christmas Everyday הוא שיר חג מולד שהוקלט על ידי להקת הגלאם רוק הבריטית ויזארד. הוא יצא לראשונה בדצמבר 1973 וכמו ברוב שיריה של ויזארד, נכתב והופק בידי סולן הלהקה רוי ווד (לשעבר חבר בדה מוב וחבר מייסד של תזמורת האור החשמלי). אף על פי הפופולריות החזקה והמתמשכת של השיר, הוא הגיע ללא יותר מהמקום הרביעי במצעד הסינגלים הבריטי, מקום אליו הגיע במשך ארבעה שבועות רצופים מדצמבר 1973 עד ינואר 1974. בשנת 1973 הגיע "I Wish It Could Be Christmas Everyday" למקום הרביעי במצעד הסינגלים הבריטי והשישי במצעד הסינגלים האירי. בשנת 2019 הצליח להגיע בשנית לעשירייה הפותחת במצעד הסינגלים הבריטי, אך לא נכנס למצעד הסינגלים האירי. בשנת 2020 דורג בשני המצעדים, אך בשנה שלאחר מכן הצליח רק בראשון מביניהם. פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-95 מיליון השמעות. במרוצת השנים, הוקלט השיר עשרות פעמים בידי אמנים שונים: בשנת 2008, הוציאה הזמרת-יוצרת הבריטית שרה ברייטמן את אלבום חג המולד הראשון שלה, A Winter Symphony, במסגרתו הקליטה את "I Wish It Could Be Christmas Everyday". בשנת 2016, הוציאה הזמרת האוסטרלית קיילי מינוג האלבום, Kylie Christmas: Snow Queen Edition, במסגרתו הקליטה את "I Wish It Could Be Christmas Everyday". מידע על היצירה "I Wish It Could Be Christmas Everyday" באתר מיוזיק בריינז מידע על הסינגל "I Wish It Could Be Christmas Everyday" באתר מיוזיק בריינז סרטון השיר "I Wish It Could Be Christmas Everyday" באתר יוטיוב "Wizzard | full Official Chart history". Official Charts Company. נבדק ב-28 בדצמבר 2019. {{cite web}}: (עזרה) I Wish It Could Be Christmas Everyday, 2007-11-19, נבדק ב-2022-02-02 Roberts, David (2006). British Hit Singles & Albums (19th ed.). London: Guinness World Records Limited. p. 608. ISBN 1-904994-10-5. A Winter Symphony, 2008-01-01, נבדק ב-2022-01-30 I Wish It Could Be Christmas Everyday, 2016-11-25, נבדק ב-2022-02-02
למור צמרי מזרחי

למור צמרי מזרחי (שם מדעי: Avahi laniger) הוא מין של פרימט מהסוג למור צמרי החי באי מדגסקר. אורך הגוף והראש של למור זה הוא 25 עד 29 סנטימטרים בתוספת הזנב שאורכו 32 עד 37 סנטימטרים. משקלו של הלמור הוא 0.9 עד 1.6 קילוגרמים. הלמור בעל פרווה בצבע חום-אפור, אוזניים קטנות ורגליים אחוריות שארוכות יותר מהרגליים הקדמיות. למור זה פעיל בעיקר בלילה וחי בקבוצות הכוללות זוג למורים ואת הצאצאים שלהם. הלמור שוכן עצים ביערות הגשם של מזרח מדגסקר וניזון בעיקר מעלים, פירות ופרחים. בספטמבר או באוקטובר נולד צאצא יחיד. הטורפים העיקריים של הלמור הם עופות דורסים כמו עקב מדגסקר, חנק קרקע מלגשי וטורפי מדגסקר כמו הפוסה. כמו רוב הלמורים מין זה נמצא בסכנת הכחדה עקב בירוא יערות נרחב באי מדגסקר, ציד ושרפות. הפארק הלאומי מרוג'ג'י מדיה וקבצים בנושא למור צמרי מזרחי בוויקישיתוף למור צמרי מזרחי, באתר ITIS (באנגלית) למור צמרי מזרחי, באתר NCBI (באנגלית) למור צמרי מזרחי, באתר Animal Diversity Web (באנגלית) למור צמרי מזרחי, בבסיס הנתונים ARKive (באנגלית) למור צמרי מזרחי, באתר האנציקלופדיה של החיים (באנגלית) למור צמרי מזרחי, באתר GBIF (באנגלית) למור צמרי מזרחי באתר הרשימה האדומה של IUCN
אבי חסון

אבי חסון הוא מנכ"ל סטארט-אפ ניישן סנטרל. בעבר כיהן בתור המדען הראשי של משרד הכלכלה, וראש רשות החדשנות הראשון של מדינת ישראל.נשוי לשופטת אפרת פינק. לאחר סיום התיכון התגייס לצה״ל, ושירת כקצין מודיעין. חסון הוא בעל תואר ראשון בכלכלה ולימודי המזרח התיכון, ותואר שני במנהל עסקים מאוניברסיטת תל אביב. בשנות ה-90 חסון מילא שורה של תפקידים בתחומי שיווק, מוצר ופיתוח עסקי בחברות תקשורת. בין היתר, בחברת ECI Telecom, חברת ECtel ותדיראן. בשנת 1999 הצטרף חסון לקרן ההון סיכון ג'מיני, ובשנת 2004 מונה לשותף בקרן. בשנת 2010 מונה חסון לתפקיד המדען הראשי במשרד הכלכלה (אז עדיין משרד התעשייה, המסחר והתעסוקה) בעת כהונת השר בנימין בן אליעזר. בינואר 2016, עם החלפת לשכת המדען הראשי במשרד הכלכלה ברשות החדשנות, מונה לראש הרשות הראשון והוביל את השינוי הארגוני שהממשלה החליטה עליה. חסון מילא את שני התפקידים במקביל עד שנת 2017. בתוקף תפקידיו, ייעץ לממשלה בשלל נושאים הקשורים ליישום החוק לעידוד מחקר, פיתוח וחדשנות טכנולוגית בתעשייה (חוק המו"פ). בשנת 2018, לאחר כמעט עשור בתפקידים ציבוריים, הצטרף חסון לקרן אימרג'. ביולי 2021 חסון מונה למנכ"ל סטארט-אפ ניישן סנטרל, חברה לתועלת הציבור הפועלת לחיבור בין ענף ההיי-טק בישראל למשקיעים, חברות ויזמים מהעולם. הוא החליף בתפקיד את פרופסור יוג'ין קנדל. בנוסף לתפקידיו, חסון מכהן כחבר וועד מנהל במספר ארגונים בולטים, כולל SpaceIL, המרכז הרפואי שיבא - תל השומר, Israel Tech Challenge, ועוד. מדיה וקבצים בנושא אבי חסון בוויקישיתוף נורית רוט ומאיר אורבך, "הרשות לחדשנות טכנולוגית צריכה להיות דינמית, נסיינית, הכי טובה בעולם. וזה מאוד אנטי ממשלה", באתר כלכליסט, 9 בנובמבר 2016 ״האקזיט מאוד מעניין את איש ההון סיכון, ואותי בכלל לא", גלובס. 25 בפברואר 2017 בתיה פלדמן, ‏אבי חסון מצטרף כשותף לקרן ההון סיכון ג'מיני, באתר גלובס, 5 בדצמבר 2004 12 על 12: הדמויות המשפיעות בהייטק בעולם הממשל..., באתר tech12 מאיר אורבך ונעמה סיקולר, פרסום ראשון: אושר מינויו של אבי חסון למדען הראשי, באתר כלכליסט, 23 בנובמבר 2010 אורה קורן, הרשות הלאומית לחדשנות טכנולוגית יוצאת לדרך: מונתה מועצת המנהלים, באתר TheMarker‏, 5 ביוני 2016 נורית רוט ומאיר אורבך, "הרשות לחדשנות טכנולוגית צריכה להיות דינמית, נסיינית, הכי טובה בעולם. וזה מאוד אנטי ממשלה", באתר כלכליסט, 9 בנובמבר 2016 אלירן רובין, המדען הראשי מסיים את תפקידו - אך טרם נפתח המכרז להחלפתו כיו"ר רשות החדשנות, באתר TheMarker‏, 26 בדצמבר 2016 אלירן רובין, אבי חסון חוזר להון סיכון: יקים את קרן אימרג' 2 – שרוצה לגייס 100 מיליון דולר, באתר TheMarker‏, 25 ביולי 2018 אופיר דור, ‏אבי חסון מונה לתפקיד מנכ"ל ארגון סטארט-אפ ניישן סנטרל, באתר גלובס, 14 ביולי 2021 מאיר אורבך, מנהל חדש לארגון Start-up Nation Central: המדען הראשי לשעבר אבי חסון, באתר כלכליסט, 14 ביולי 2021
Masters of Chant Chapter II

Masters of Chant Chapter II הוא אלבום האולפן השלישי של הלהקה הגרמנייה גרגוריאן. לאחר יציאת אלבום האולפן השני של הלהקה, Masters of Chant‏ (1999), הוחלט כי אלבום המשך בשם Masters of Chant Chapter II יופץ. ישנן רצועות בונוס בשפות שונות כמו צרפתית, בלגית ופורטוגזית. באלבום מתארחת הזמרת-יוצרת הבריטית שרה ברייטמן ("Moment of Peace" ו-"Voyage, voyage"). מידע על האלבום Masters of Chant Chapter II באתר MusicBrainz מידע על האלבום Masters of Chant Chapter II באתר AllMusic האלבום Masters of Chant Chapter II באתר Discogs האלבום Masters of Chant Chapter II באתר ספוטיפיי קרסטן האוסמן, יאן-אריק קוהרס, מייקל סולטאו Masters of Chant: Chapter II, 2001-10-15, נבדק ב-2022-02-02 Masters of Chant, 2000-10-09, נבדק ב-2022-02-02 ultratop.be - ULTRATOP BELGIAN CHARTS, www.ultratop.be Datenbank: BVMI, www.musikindustrie.de Adatbázis - Arany- és platinalemezek - Hivatalos magyar slágerlisták, slagerlistak.hu Kulta- ja platinalevyt, Musiikkituottajat (בפינית) Les certifications, SNEP (ב־) InfoDisc : Les Certifications (Albums) du SNEP (les Disques d'Or), web.archive.org, ‏2011-10-18
ניחוח אישה

ניחוח אישה (באנגלית: Scent of a Woman) הוא סרט אמריקאי אשר יצא לאקרנים בשנת 1992. בסרט מככבים אל פצ'ינו, בתור פרנק סלייד, קצין שהתעוור במהלך שירותו הצבאי ופרש, וכריס אודונל, בתור צ'ארלי סימס, תלמיד תיכון שבא לסייע לו. הסרט זכה בשלושה פרסי גלובוס הזהב, לסרט הדרמה הטוב ביותר, לתסריט הטוב ביותר ולשחקן הטוב ביותר (אל פצ'ינו), ובפרס האקדמיה לשחקן הטוב ביותר (אל פצ'ינו). הסרט הוא רימייק של קומדיה איטלקית באותו שם משנת 1974 בבימויו של דינו ריזי ובכיכובו של ויטוריו גסמן. פרנק סלייד הוא קצין בכיר לשעבר בצבא ארצות הברית שהתעוור במהלך שירותו. הוא קשוח, חסר סבלנות וגס רוח כלפי כולם. אחייניתו של סלייד שוכרת את שירותיו של צ'ארלי סימס, תלמיד תיכון בפנימייה יוקרתית סמוכה, לשמור על דודה כאשר היא ובעלה יוצאים לחופשה. לצ'ארלי בעיה משלו: כתלמיד חסר אמצעים בבית ספר של בני עשירים הוא ניצב בפני דילמה, האם להלשין על מעשה קונדס שביצעו כמה מחבריו, כאשר המלגה שלו עמדה בסכנה אם לא יגלה את שמותיהם. סלייד מבקש מצ'ארלי להצטרף אליו למסע בניו יורק במהלך חג ההודיה. השניים אוכלים במסעדת יוקרה וישנים במלון מפואר, עד שצ'ארלי מגלה את מטרת הנסיעה האמיתית: סלייד רוצה לאכול ארוחה טובה, לשכב עם אישה יפה, לפגוש את אחיו ואז להתאבד. בין השניים נוצר קשר חזק, ובסופו של הסרט מסייע סלייד לצ'ארלי סימס להתמודד עם הדילמה שלו. אל פצ'ינו - פרנק סלייד כריס אודונל - צ'ארלי סימס גבּריאל אנואר - דונה פיליפ סימור הופמן - ג'ורג' ויליס ג'וניור ג'ן קנפילד- מני ריצ'רד ונטור- וויליאם סלייד בראדלי וויטפורד- רנדי סלייד ג'ון סקוויב- גברת הונסקר פרנסיס קונורי- קריסטין דאוונס רושל אוליבר- גרטשן סלייד טום ריס פרל- גארי סלייד ניקולס סאדלר- הארי אבימייר טוד לויסו- טרנט פוטר מט סמיט- ג'ימי ג'יימיסון רון אלדרד- השוטר גור מרגרט ארינגטון- גייל סאלי מרפי- קרן רוסי מייקל סאנטורו- דוני רוסי ג'וליאן ומקס סטיין- ווילי רוסי לאונרד גיינס- פרדי ביסקו הסרט היה מועמד לשלושה פרסי אוסקר: השחקן ראשי - אל פצ'ינו (זכה); הסרט הטוב - מרטין ברסט (מועמד); תסריט - בו גולדמן (מועמד). הסרט היה מועמד לארבעה פרסי גלובוס הזהב: שחקן ראשי - אל פצ'ינו (זכה), תסריט (זכה), סרט הדרמה (זכה); שחקן משנה (מועמד). מדיה וקבצים בנושא ניחוח אישה בוויקישיתוף "ניחוח אישה", במסד הנתונים הקולנועיים IMDb (באנגלית) "ניחוח אישה", באתר נטפליקס "ניחוח אישה", באתר AllMovie (באנגלית) "ניחוח אישה", באתר Rotten Tomatoes (באנגלית) "ניחוח אישה", באתר Box Office Mojo (באנגלית) "ניחוח אישה", באתר Metacritic (באנגלית) "ניחוח אישה", באתר אידיבי "ניחוח אישה", באתר Hulu סרטים (באנגלית) "ניחוח אישה", במסד הנתונים הקולנועיים KinoPoisk (ברוסית) חגי לוי, סרטים / חורק באפילה - עיוורון, טירוף, מרחרות ובדידות. במילים אחרות, פצ'ינו יזכה באוסקר, חדשות, 4 במרץ 1993
ריבר אלכסנדר

ריבר אלכסנדר (באנגלית: River Alexander נולד ב-29 בנובמבר 1999) הוא שחקן תיאטרון, קולנוע וטלוויזיה אמריקאי. אלכסנדר נולד בסאוט'ווסט ראנצ'ס (אנ'), פלורידה. הוא למד בבית הספר האמריקאי בפלנטיישן, פלורידה . ההופעה המקצועית הראשונה של אלכסנדר הייתה בתיאטרון בגיל 11 בניו יורק. הוא הופיע בתיאטרון הציבורי במחזמר "בלאדי בלאדי אנדרו ג'קסון". לאחר מכן הופיע בסיבוב ההופעות הלאומי של ברודוויי של המחזמר בילי אליוט. לאלכסנדר היו כמה תפקידים אפיזודיים בטלוויזיה. תפקידו הקולנועי הראשון היה בלהיט האינדי של הקיץ של 2013 "העולם על פי דנקן" בתפקיד פיטר. כמו כן שיחק גם בסרט הקולנוע נער מקהלה, שהוקרן לראשונה בשנת 2015. בשנת 2018 שיחק בתפקיד ראשי בסרט הקולנוע המתיני בבקשה. מדיה וקבצים בנושא ריבר אלכסנדר בוויקישיתוף ריבר אלכסנדר, במסד הנתונים הקולנועיים IMDb (באנגלית) "Website Resume". נבדק ב-8 במרץ 2013. {{cite web}}: (עזרה) "Southwest Ranches Website". נבדק ב-1 במאי 2014. {{cite web}}: (עזרה) "River's Website". נבדק ב-18 בדצמבר 2014. {{cite web}}: (עזרה) "Movie Web Credits". Movie Web. נבדק ב-26 בפברואר 2013. {{cite web}}: (עזרה) "Variety Article". נבדק ב-24 בפברואר 2014. {{cite web}}: (עזרה) Ryan Britt, 'Star Trek' Script Contest in 'Please Stand By' Was Invented, Inverse, ‏6 בundefined 2018
ברית התאבדות

ברית התאבדות היא תוכנית מוסכמת בין שני אנשים או יותר המחליטים להתאבד יחד. התוכנית עשויה להיות למות ביחד, או בנפרד ובתזמון קרוב. בריתות התאבדות הן מושג מוכר בחקר ההתאבדות (אנ'). הן התרחשו לאורך ההיסטוריה, כמו הסכם ההתאבדות בין רודולף, נסיך הכתר של אוסטריה לברונית מרי וטסרה בפרשת מאיירלינג, וגם זכו להתייחסות בספרות. בשונה מהתאבדות המונית, שבמסגרתה מספר גדול של אנשים מתאבדים יחד מאותה סיבה אידאולוגית, לעיתים קרובות בהקשר דתי, פוליטי, צבאי או חצי-צבאי, ברית התאבדות נוטה להתייחס לקבוצות קטנות ולמניעים לא אידאולוגיים, אלא רומנטיים, חברתיים או פליליים. ברית ההתאבדות הראשונה המתועדת כתוצאה מקשר באינטרנט אירעה בפברואר 2000, כשגבר נורווגי ואישה אוסטרית זינקו אל מותם מצוק כס המטיף שבנורווגיה. חוקרים מעריכים כי בשנת 2003 מתו ביפן 34 אנשים בבריתות התאבדות, אך מספרם טיפס ל-55 ו-91 בשנים 2004 ו-2005 בהתאמה. חוקרים הבחינו גם כי בשונה מבריתות התאבדות לאורך ההיסטוריה, שכללו בעיקר אנשים מבוגרים הקשורים זה לזה עם היסטוריה של הפרעות נפשיות, בריתות התאבדות ברחבי האינטרנט כוללות בעיקר צעירים שלעיתים זרים לחלוטין זה לזה, והמאפיין המשותף לרובם הוא דיכאון קליני. קיימים פורומים אינטרנטיים המאפשרים לגולשים לדון בשיטות התאבדות שונות באופן גלוי ופתוח, ואף לחפש שותפים לברית התאבדות. התאבדות אובדנות התאבדות המונית חוזה למניעת התאבדות מניעת התאבדות מכתב שהתגלה בכספת פתר את החידה מאחורי אחד מסיפורי האהבה הגדולים בכל הזמנים, ג'ני בלו, חורים ברשת, 2 באוגוסט 2015 "Inngikk dødspakt". VG. "Tragisk dødsfall ved Preikestolen". VG. באוקטובר 2004 זוג גרמני התכוון להתאבד מהצוק אך נעצר על ידי הרשויות המקומיות לפני ביצוע הפעולה. (נורווגית) japan mental health: Japan Suicide, web.archive.org, ‏2005-03-16 Seven die in online suicide pact in Japan, the Guardian, ‏2005-03-02 (באנגלית) "Japan 'suicide pacts' claim nine" (באנגלית בריטית). 2006-03-10. נבדק ב-2022-02-04. Why a website with explicit directions for suicide remains active, נבדק ב-2022-10-25
גטו סטמרנמטי

גטו סטמרנמטי (ברומנית: Ghetoul Satu Mare) היה גטו בשואה שהוקם על ידי הנאצים ליהודי אירופה במהלך מלחמת העולם השנייה והשואה. הגטו היה ממוקם בסאטו מארה, מחוז סאטו מארה, ממלכת הונגריה (כיום: סאטו מארה, מחוז סאטו מארה, רומניה) מכוון שהשטח הפך לחלק מהונגריה בעת התרחשות תכתיב וינה בצפון טרנסילבניה עד לסוף מלחמת העולם השנייה. הגטו היה פעיל באביב 1944, לאחר שגרמניה הנאצית כבשה את הונגריה במלחמת העולם השנייה במבצע מרגרטה. הצבא הנאצי כבש את ממלכת הונגריה ב-19 במרץ 1944. על-פי מפקד שנערך בשבוע השני של אפריל 1944, השתייכו לקהילה האורתודוקסית בסטמרנמטי כ-12,000 יהודים, וכ-750 השתייכו לקהילת הסטטוס קוו. המינהל ההונגרי נשאר על כנו גם לאחר הכיבוש, והיהודים רוכזו בגטאות וגורשו על סמך הוראות וצווים של רשויות השלטון ההונגרי. ב-26 באפריל 1944 התכנסה בסאטו מארה ישיבה בראשותו של תת-שר הפנים, לסלו אנדרה, ובהשתתפותם של פקידי מנהל בכירים בצפון טרנסילבניה לדיון בגטואיזציה. הגטו של סטמרנמטי הוקם ב-3 במאי 1944 על-פי הצווים של סגן הממונה על המחוז, אנדרה בואר ושל ראש העיר לסלו צוקה בסביבה שהייתה מיושבת בידי יהודים. נוסף על יהודי העיר, נדרשו להכניס לגטו גם יהודים מנפת ארדוד, נפת נג’קרוי ונפת סטמרנמטי, ובין 3 ל-6 במאי 1944 עברו לגטו כ-17,000 יהודים. עם כניסתם נעשו על גופם חיפושים דקדקניים לגילוי דברי ערך מוסתרים. ב-13 במאי 1944 רוכזו בגטו עוד 2,000 יהודים שהובאו מגטו נג’קרוי. הצפיפות בגטו הייתה גדולה ושטח המחיה בה הסתכם במעט יותר מחצי מטר רבוע לנפש. השימוש במיטות נאסר, ותושבי הגטו נאלצו לישון על מזרנים או מזרני קש. בראש המועצה היהודית בגטו עמד זולטן שוורץ ורופאים יהודים ארגנו סיוע רפואי. באחד מבנייני בית חרושת שבתחומי הגטו הוקם בית חולים ולצידו פעל בית חולים למחלות מידבקות. למרות מחסור חמור במזון, הוקם מטבח ציבורי. בית החברה קדישא הוסב לבית הכנסת של הגטו. מפקד הגטו היה קצין המשטרה ההונגרית, בלה שרקוזי, אשר כונה בפי תושבי הגטו “היטלר השני”. הוא פיקח בעצמו על העינויים שעונו תושבי הגטו כדי שיגלו היכן הוסתרו חפצי ערך. כמה מהנחקרים מתו מהעינויים, ואחרים העדיפו להתאבד בכדי להימלט מהחקירות. 18,863 תושבי גטו סטמרנמטי גורשו לאושוויץ בשישה טרנספורטים בין 19 במאי ל-1 ביוני 1944. קלמן גלפי, מפקד גדוד 110/67 של עובדי הכפייה בסטמרנמטי, הציל את חייהם של כ-250 עובדי כפייה יהודים. קהילת סאטו־מארה - הקהילה בשואה, באתר א.מ.י.ר
סיפאקת אדוארדס

סיפאקת אדוארדס (שם מדעי: Propithecus edwardsi) היא מין של פרימט מהסוג סיפאקה החיה באי מדגסקר והייתה בעבר תת-מין של המין סיפאקה מעוטרת (Propithecus diadema) אך הופרדה למין עצמאי. סיפאקה זו היא הסיפאקה השנייה בגודלה. אורך הגוף והראש הוא 47 סנטימטרים בתוספת הזנב שאורכו 45 סנטימטרים. משקלה של הנקבה הוא 6.3 קילוגרמים ואילו משקלו של הזכר הוא 5.9 קילוגרמים. למרות השם הפרווה של הסיפאקה היא בצבע שחור בוהק ולא לבן. הסיפאקה שוכנת עצים ביערות הגשם של מזרח מדגסקר וניזונה בעיקר מעלים, זרעים, פירות, פטריות ופרחים. הסיפאקה חיה בקבוצות הכוללות בין שלושה לתשעה למורים. לאחר היריון שאורכו עד 179 ימים נולד צאצא יחיד. הטורפים העיקריים של הסיפאקה הם עקב מדגסקר, חנק קרקע מלגשי וטורפי מדגסקר כמו הפוסה. הסיפאקה נמצאת על פי הרשימה האדומה של IUCN במצב השימור סכנת הכחדה עקב בירוא יערות נרחב באי מדגסקר וציד. מדיה וקבצים בנושא סיפאקת אדוארדס בוויקישיתוף סיפאקת אדוארדס, באתר ITIS (באנגלית) סיפאקת אדוארדס, באתר NCBI (באנגלית) סיפאקת אדוארדס, באתר Animal Diversity Web (באנגלית) סיפאקת אדוארדס, בבסיס הנתונים ARKive (באנגלית) סיפאקת אדוארדס, באתר האנציקלופדיה של החיים (באנגלית) סיפאקת אדוארדס, באתר GBIF (באנגלית) סיפאקת אדוארדס באתר הרשימה האדומה של IUCN
ויזה

האם התכוונתם ל... אשרה (ויזה) – מסמך המאפשר מעבר ממדינה אחת לשנייה ויזה (חברה) – חברה עולמית הסולקת כרטיסי אשראי כרטיסי אשראי לישראל או Cal - החברה הידועה גם בכינוי "ויזה כאל" ויזה (עיר) – עיר במחוז מרמרה בטורקיה טים ויזה – כדורגלן גרמני ששיחק בעמדת השוער
צ'יאנג מאי (מחוז)

מחוז צ'יאנג מאי (בתאית: เชียงใหม่) הוא המחוז השני בגודלו בתאילנד. נכון לשנת 2005 אוכלוסיית המחוז כללה בסביבות 1,764,500 תושבים. בירת המחוז, המכונה גם כן צ'יאנג מאי, היא אחת הערים החשובות בתאילנד אשר מהווה מרכז תעבורה חשוב. למחוז גאוגרפיה הררית. ההר הגבוה ביותר בתאילנד, דוי אינתנון, שגובהו 2,575 מטרים, ממוקם בתחומי מחוז צ'יאנג מאי. מקור הנהר פינג, אחד מיובליו העיקריים של נהר צ'או פראיה, הוא באזור הרי צ'אנג דאו. במחוז כמה פארקים לאומיים, בהם דוי אינתאנון, דוי סותפ-פואי, מיי פינג, סרי לאנה, הואאי נאם דאנג, מיי פאנג, וצ'יאנג דאו. העיר צ'אנג מאי שימשה כבירת ממלכת לאנה לאחר הקמתה בשנת 1296. במאות השנים הבאות העיר הפכה לבירה ולגרעין התרבותי של ממלכת לאנה, למרכז הבודהיסטי של צפון תאילנד ונבנו בה מקדשים רבים. בשנת 1599 איבדה הממלכה את עצמאותה והפכה לחלק מממלכת איוטאיה. בשנת 1932 הפך האזור לחלק אינטגרלי מתאילנד לאחר שמחוז מונטון פאיאפ, אשר היה שריד לממלכת לאנה, התפרק באופן סופי. מקדש ואט פרה טאט דוי סוטפ פילים בנהר טאאנג הפארק הלאומי פאה דינג הר דוי צ'אנג דאו המקדש בפסגת הר דוי אינתנון אתר האינטרנט הרשמי של צ'יאנג מאי (בתאית, באנגלית ובסינית)
פאטונג

פאטונג (בתאית: หาดป่าตอง) היא עיירת הנופש הגדולה ביותר בחוף המערבי של האי פוקט שבתאילנד. פאטונג הוא יעד הנופש העיקרי באי פוקט ומהווה את מרכז סצנת חיי הלילה והשופינג של האי. פאטונג הפכה פופולרית במיוחד בקרב תיירים מערביים במהלך סוף שנות ה-80 של המאה ה-20. היישוב מכיל כיום בתי מלון רבים, ברים רבים ומועדוני לילה רבים. ב-26 בדצמבר 2004 היישוב נפגע קשה מהצונאמי באוקיינוס ההודי. הצונאמי גרם להרס רב ורוב בתי המלון והחנויות שהיו קרובים לחוף נהרסו כליל באותו האירוע. העיירה הייתה אחד מהיישובים שנפגעו הכי קשה בפוקט. פאטונג התאוששה במידה רבה מאז מאסון הצונאמי. מבט אווירי על פאטונג החוף בפאטונג החוף בפאטונג רחוב טיפוסי בפאטונג מרכז הקניות ג'ונגסיילון שוק הלילה של פאטונג ערך זה הוא קצרמר בנושא תאילנד ובנושא יישובים באסיה. אתם מוזמנים לתרום לוויקיפדיה ולהרחיב אותו.
כריסטוף, נסיך שלזוויג-הולשטיין

כריסטוף, נסיך שלזוויג-הולשטיין (בגרמנית: Christoph Prinz zu Schleswig-Holstein;‏ 22 באוגוסט 1949 – 27 בספטמבר 2023) היה דוכס שלזוויג-הולשטיין וראש בית אולדנבורג. כריסטוף נולד ב-22 באוגוסט 1949 באחוזת לואיזלונד, לפטר, דוכס שלזוויג-הולשטיין ומריה אליקס, נסיכת שאומבורג-ליפה, בתם של שטפן, נסיך שאומבורג-ליפה ואינגבורג אליקס, דוכסית אולדנבורג. לכריסטוף הייתה דיפלומה בהנדסה חקלאית. בנוסף הוא שירת כחייל מילואים בצבא הגרמני במשך שנתיים בדרגת לויטננט. בשנת 1965 מת סבו וילהלם פרידריך, דוכס שלזוויג-הולשטיין, ואביו ירש את נחלותיו ותאריו. בשנת 1980 מת אביו, וכריסטוף ירש את תאריו. מאז 1980 ועד למותו, כריסטוף ישב בראש מועצת המנהלים של הקרן המשפחתית המחזיקה בטירת האבות, טירת גליקסבורג. הוא היה חבר מייסד של קבוצת הייעוץ GLC Glücksburg וכיהן כיו"ר המועצה המייעצת שלה. הוא התגורר בגרונהולץ ליד שוואנסן, שם היו לו אינטרסים עסקיים בחקלאות, ייעור ונדל"ן. הוא היה הבעלים של האחוזות גרונהולץ ובינבק ואחד מבעלי האדמות הגדולים של שלזוויג-הולשטיין. אחותו, הנסיכה אינגבורג, יושבת ראש מועצת המנהלים של קרן משפחתית נוספת, ה-Stiftung Louisenlund. ב-23 בספטמבר 1981 התחתן כריסטוף עם אליזבת נסיכת ליפה-וייסנפלד, בתם של אלפרד קרל פרידריך גאורג פרנץ, נסיך ליפה-וייסנפלד והברונית אירמגרד יולינקה ואגנר פון ורבורן, ולהם נולדו ארבעה ילדים: סופיה, נסיכת שלזוויג-הולשטיין (נולדה ב-9 באוקטובר 1983), התחתנה עם היזם השוודי אנדרס וולקוויסט. פרידריך פרדיננד, נסיך הכתר של שלזוויג-הולשטיין (נולד ב-19 ביולי 1985), התחתן עם הדוגמנית הגרמנייה אנגוטה בוכהולץ. קונסטנטין, נסיך שלזוויג-הולשטיין (נולד ב-14 ביולי 1986). לאופולד, נסיך שלזוויג-הולשטיין (נולד ב-5 בספטמבר 1991). מדיה וקבצים בנושא כריסטוף, נסיך שלזוויג-הולשטיין בוויקישיתוף